SEAOIL แจงเหตุไฟไหม้รถบรรทุกในบ.ย่อย ไม่กระทบการดำเนินงาน
SEAOIL แจงเหตุไฟไหม้รถบรรทุกในบ.ย่อย ไม่กระทบการดำเนินงาน เนื่องจากอยู่ระหว่างทดลองการผลิต
29 พ.ย. 2560

บริษัท ซีออยล์ จำกัด (มหาชน) หรือ SEAOIL เปิดเผยว่า เมื่อวันที่ 28 พ.ย. 60 เกิดเหตุเพลิงไหม้รถบรรทุกในโรงงานอุตสาหกรรม อมตะนคร จังหวัดชลบุรี ของบริษัท ซีออยล์ ปิโตรเคมีคอล จำกัด (SOC) ซึ่งเป็นบริษัทย่อย ขณะนี้สามารถควบคุมเพลิงไว้ได้ตามมาตรฐานความปลอดภัย โดยเพลิงไหม้เกิดบริเวณจุดรับจ่ายน้ำมันและมิได้ลุกลามไปยังอาคารผลิตหรือพื้นที่ใกล้เคียง
ทั้งนี้ เบื้องต้น SOC ได้ควบคุมพื้นที่เพื่อดำเนินการตามมาตรฐานรักษาความปลอดภัยและอยู่ในขั้นตอนการตรวจสอบสาเหตุเพลิงไหม้และประเมินความเสียหาย
อย่างไรก็ตาม เหตุเพลิงไหม้ดังกล่าวมิได้ส่งผลกระทบต่อการดำเนินงานโดยรวมของบริษัท เนื่องจากอยู่ระหว่างทดลองการผลิต